Қазақстан Республикасы Еңбек және халықты әлеуметтік қорғау министрінің 2022 жылғы 15 сәуірдегі № 123 бұйрығымен бекітілген, Қазақстан Республикасының Әділет министрлігінде 2022 жылғы 15 сәуірде № 27595 болып тіркелген «Еңбекші көшіп келушіге рұқсат беру, ұзарту және кері қайтарып алу қағидаларына» Қазақстан Республикасы Еңбек және халықты әлеуметтік қорғау министрінің 2024 жылғы 31 шілдедегі № 288 бұйрығымен өзгерістер енгізілген, Қазақстан Республикасының Әділет министрлігінде 2024 жылғы 31 шілдеде № 34861 болып тіркелген.			Аталған Қағидаларға сәйкес Сәтбаев қаласының жұмыспен қамту және әлеуметтік бағдарламалар бөлімі еңбекші көшіп келушілерге рұқсат беру, ұзарту және кері қайтарып алу бойынша мемлекеттік қызмет көрсетеді.
Еңбек ету рұқсаты Әзербайжан, Өзбекстан және Тәжікстан елдерінің азаматтарына жұмыс берушілерде, яғни жеке тұлғаларда үй шаруашылығындағы жұмыстарды орындау (қызметтер көрсету) үшін беріледі.
Еңбек ету рұқсаты еңбек иммигранты өзінің өтінішінде көрсеткен мерзімге, яғни 1 айдан 12 айға дейін беріледі және рұқсат еңбек иммигрантының өтінішіне сәйкес бірнеше рет ұзартылады және ол бір, екі немесе үш айды құрауы мүмкін. Рұқсатты ұзартуды есепке алғанда, ең ұзақ мерзім 12 (он екі) айдан аспайды.
Қазақстанда жұмыстарды орындау үшін, Қазақстанда уақытша тұрған жері бойынша, бұл мемлекеттік қызметті алуға еңбек иммигранты жұмыс берушімен бірлесіп қажетті құжаттарды «"электрондық үкіметтің" веб-порталы (egov.kz) немесе migration.enbek.kz порталы арқылы өткізе алады.
Бастапқы жүгінген кезде келесі құжаттарды өткізулері қажет: 
- бекітілген нысанға сәйкес өтініш, 
- жеке табыс салығын төлеу туралы түбіртек (табыс салығы Сәтбаев қаласының кірістер басқармасының арнайы шотына төленуі керек), 
- Мемлекеттік шекараны өту туралы белгісі бар ұлттық төлқұжаты,
- денсаулық жағдайы туралы қорытынды; - медициналық сақтандыруы, 
- жұмыс беруші мен еңбек иммигранты арасындағы еңбек шартын жасасу ниеті туралы келісім.
Рұқсатты алған соң жұмыс беруші еңбек иммигрантымен еңбек шарт жасап, еңбек шартын жасасу және тоқтату туралы ақпаратты Қазақстан Республикасы Еңбек кодексінің 23-бабы 2-тармағының 27) тармақшасында көзделген тәртіппен еңбек шарттарын есепке алудың бірыңғай жүйесіне енгізеді не "hr.enbek.kz" веб-порталында электрондық еңбек шартын жасасады.
Рұқсаттың мерзімі аяқталар алдында ұзартуға өтініш күнтізбелік 30 (отыз) күннен ерте емес және қолданыстағы рұқсат мерзімі аяқталғанға дейін күнтізбелік 5 күннен кешіктірілмей беріледі.
Рұқсатты  ұзарту үшін келесі құжаттарды өткізу қажет: 
- бекітілген нысанға сәйкес өтініш, 
- жеке табыс салығын төлеу туралы түбіртек, 
- соңғы 12 айда Қазақстан Республикасының Мемлекеттік шекарасынан өткені туралы белгісі (белгілері) бар ұлттық төлқұжат;  ұлттық төлқұжаттың қазақ немесе орыс тіліндегі нотариат куәландырған,
- медициналық сақтандыруы, - еңбек шарты.
Еңбек иммиранттары өтініш жасаған кезде рұқсат немесе ұзарту, сондай-ақ бас тарту, өтініш түскен күнді есептемегенде жергілікті ішкі істер бөлімімен, яғни көші-қон полициясымен келісіліп, 2 жұмыс күні ішінде рәсімделеді.
Мемлекеттік қызмет тегін көрсетіледі. 
Осыған байланысты өтініш берушілерге мемлекеттік қызметке жүгінер алдында қажетті құжаттардың толықтығын, олардың дұрыс рәсімделуін, құжаттардағы мәліметтердің дұрыстығын, сондай-ақ еңбек қызметін жүзеге асыратын мекенжайдың жұмыс беруші-жеке тұлғаның меншігіндегі жылжымайтын мүлік мекенжайына сәйкестігін алдын ала тексеру ұсынылады.
Мемлекеттік қызмет көрсету кезінде жауапты мамандар ұсынылған құжаттарды белгіленген талаптарға сәйкес қарайды және шешім Қазақстан Республикасының қолданыстағы заңнамасында көзделген негіздер болған кезде ғана қабылданады.

